ສະພາປົກປ້ອງສິດທິມະນຸດ ສະຫະປະຊາຊາດ ກໍານົດ ຈະປະນາມຊີເຣຍ
ສະພາປົກປ້ອງສິດທິມະນຸດ ຂອງສະຫະປະຊາຊາດ ປະຊຸມກັນ ທີ່ນະຄອນເຈນີວາ ເພື່ອພິຈາລະນາຮ່າງຍັດຕິ ປະນາມຊີເຣຍ.
ສະພາປົກປ້ອງສິດທິມະນຸດຂັ້ນສູງສຸດຂອງສະຫະປະຊາຊາດຈະພົບປະກັນຢູ່ໃນນະຄອນເຈ ນີວາ ເພື່ອພິຈາລະນາຮ່າງຍັດຕິສະບັບນຶ່ງປະນາມຊີເຣຍ ໃນການພົບປະກັນໃນວັນອັງຄານມື້ນີ້ ສະພາປົກຄອງດັ່ງກ່າວຄາດວ່າຈະໃຫ້ການສະໜັບ ສະໜຸນຕໍ່ຮ່າງຍັດຕິສະບັບນຶ່ງທີ່ກ່າວຫາຊີເຣຍວ່າ ທໍາການລະເມີດສິດທິມະນຸດຢ່າງແຜ່ ຫລາຍ ພ້ອມທັງການປະຫັດປະຫານພວກນັກເຄື່ອນໄຫວຕໍ່ຕ້ານລັດຖະບານແລະການຊົມ ໃຊ້ພວກອາວຸດໝັກຕ່າງໆໃນຂົງເຂດທີ່ພວກທີ່ພວກຊາວບ້ານຊາວເມືອງອາໄສຢູ່ ຮ່າງຍັດຕິດັ່ງກ່າວຍັງຈະຮຽກຮ້ອງໃຫ້ຊີເຣຍອະນຸມັດໃຫ້ພວກອົງການຊ່ອຍເຫລືອໃນດ້ານ ມະນຸດສະທໍາຕ່າງໆເຂົ້າໄປສົ່ງເຂົ້າປາອາຫານແລະເຄື່ອງຢຸກຢາປົວພະຍາດ ພ້ອມທັງນໍ້າ ມັນແລະເຄື່ອງສະບຽງທີ່ຈໍາເປັນຕ່າງໆໃນຂົງເຂດທີ່ໄດ້ຖືກໂຈມຕີຢ່າງໜັກນັ້ນ Qatar, Saudi Arabia, Kuwait ແລະເຕີກກີ ຊຶ່ງທັງໝົດໄດ້ຊ່ອຍໃນການຮ່າງຍັດຕິ ສະບັບນີ້ ຮຽກຮ້ອງໃຫ້ມີການປະຊຸມກັນດ່ວນ ຄະນະກໍາມະການສະພາກາແດງລະຫວ່າງຊາດ ໄດ້ທໍາການເຈລະຈາກັບລັດຖະບານຊີເຣຍ ແລະພວກກະບົດມາເປັນເວລາຫລາຍມື້ເພື່ອພະຍາຍາມປະກັນຄວາມປອດໄພໃນທົ່ວເຂດ Baba Amr ຊຶ່ງເປັນຄຸຸ້ມທີ່ມີການໂຈມຕີກັນຢ່າງໜັກຂອງເມືອງ Homs ທີ່ຖືກກໍາລັງຂອງ ລັດຖະບານປິດລ້ອມມາໃນຫວ່າງບໍ່ເທົ່າໃດສັບປະດາຜ່ານມານີ້ ໂຄສົກປະຈໍາຄະນະກໍາ ມະການສະພາກາແດງລະຫວ່າງຊາດຫລື ICRCທີ່ນະຄອນເຈນີວາ ກ່າວວ່າ ພວກລົດ ໂຮງໝໍຂອງສະພາສ້ຽວແດງອາຣັບ ໄດ້ແລ່ນເຂົ້າໄປໃນຄຸ້ມທີ່ຢູ່ພາຍໃຕ້ການຄວບຄຸມຂອງ ພວກກະບົດໃນວັນຈັນວານນີ້ ແລະສາມາດຍົກຍ້າຍຊາວຊີເຣຍ 3 ຄົນທີ່ໄດ້ຮັບບາດເຈັບ ອອກມາໄດ້ ພວກນັກເຄື່ອນໄຫວດ້ານສິດທິມະນຸດແຈ້ງໃຫ້ຊາບວ່າ ກໍາລັງຂອງລັດຖະບານຊີເຣຍໄດ້ ຟື້ນການລະດົມຍິງປືນໃຫຍ່ຄືນອີກໃສ່ຄຸ້ມ BabaAmr ໃນວັນອັງຄານມື້ນີ້ ບັນດານັກເຄື່ອນໄຫວໃນທ້ອງຖິ່ນ ກ່າວວ່າ ປະຊາຊົນຫລາຍຄົນຂາດນໍ້າດື່ມ ພ້ອມທັງ ຂາດເຂົ້າປາອາຫານແລະສະບຽງຢຸກຢາ ຫລັງຈາກຖືກລະເບີດໂຈມຕີໃນແຕ່ລະມື້ໆມາ ໄດ້ຫລາຍສັບປະດາແລ້ວໃນຄຸ້ມBaba Amr ນັ້ນ ໃນການເຄື່ອນໄຫວອີກດ້ານນຶ່ງ ແຫລ່ງຂ່າວເວົ້າວ່າ ນາຍ Paul Conroy ນັກຖ່າຍພາບ ອັງກິດ ທີ່ເຮັດວຽກນໍາໜັງສືພິມ Sunday Times ໄດ້ເອົາໂຕລອດ ອອກຈາກເມືອງ Homes ມາຮອດເລບານອນແລ້ວ ຜູ້ກ່ຽວໄດ້ຮັບບາດເຈັບໃນສັບປະດາຜ່ານມາໃນລະ ຫວ່າງການໂຈມຕີທີ່ໄດ້ສັງຫານນາງ Marie Colvin ນັກຂ່າວປະຈໍາໜັງສືພິມ Sunday Times ແລະນາຍ Remi Ochlik ນັກຖ່າຍພາບຝຣັ່ງນັ້ນ